**Likumprojekta "Grozījumi Krimināllikumā" sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **Tiesību akta projekta anotācijas kopsavilkums** | | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | Likumprojekts "Grozījumi Krimināllikumā" (turpmāk – Likumprojekts) izstrādāts, lai ieviestu Eiropas Parlamenta un Padomes 2019. gada 17. aprīļa direktīvu (ES) 2019/713 par krāpšanas un viltošanas apkarošanu attiecībā uz bezskaidras naudas maksāšanas līdzekļiem un ar ko aizstāj Padomes Pamatlēmumu 2001/413/TI (turpmāk – Direktīva). Risinājums ir precizēt Krimināllikumā (turpmāk – KL) noteikto tiesisko regulējumu attiecībā uz bezskaidras naudas maksāšanas līdzekļu krāpšanu un viltošanu. Direktīvas ieviešanas termiņš 2021. gada 31. maijs. | |
| **I. Tiesību akta projekta izstrādes nepieciešamība** | | | | | |
| 1. | Pamatojums | | | Direktīvas 20. panta 1. punkts paredz, ka dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2021. gada 31. maijam. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Direktīva nosaka noteikumus par noziedzīgu nodarījumu un sankciju definēšanu cīņā pret krāpšanu, viltošanu un citām nelikumīgām darbībām, kas skar Eiropas Savienības bezskaidras naudas plūsmu, lai stiprinātu aizsardzību pret noziedzīgiem nodarījumiem.  2020. gada 16. novembrī Tieslietu ministrijas pastāvīgā Krimināllikuma darba grupa (darbojas kopš 2005. gada un ar tieslietu ministra 2018. gada 2. marta rīkojumu Nr.1-1/76 tās sastāvs atjaunots) (turpmāk – darba grupa), izvērtēja KL, Kriminālprocesa likuma (turpmāk – KPL) un citu normatīvo aktu atbilstību Direktīvas normām.  Daba grupa secināja, ka Direktīvā ietvertie noziedzīgo nodarījumu sastāvi un par tiem paredzētās sankcijas jau pašreiz kopumā atbilst tam, par ko kriminālatbildība ir paredzēta KL 177.1 pantā "Krāpšana automatizētā datu apstrādes sistēmā", KL 193. pantā "Nelikumīgas darbības ar finanšu instrumentiem un maksāšanas līdzekļiem", KL 193.1 pantā "Datu, programmatūras un iekārtu iegūšana, izgatavošana, izplatīšana, izmantošana un glabāšana nelikumīgām darbībām ar finanšu instrumentiem un maksāšanas līdzekļiem", KL 241. pantā "Patvaļīga piekļūšana automatizētai datu apstrādes sistēmai", KL 243. pantā "Automatizētas datu apstrādes sistēmas darbības traucēšana un nelikumīga rīcība ar šajā sistēmā iekļauto informāciju" un KL 244. pantā "Nelikumīgas darbības ar automatizētas datu apstrādes sistēmas resursu ietekmēšanas ierīcēm".  Vienlaikus darba grupa secināja, ka ne visas Direktīvā definētās nelikumīgās darbības ar bezskaidras naudas maksāšanas līdzekļiem tiek aptvertas ar KL 193., 193.1 un 244. pantu, kā arī 241. un 244. pantā nav ietverta organizētas grupas kvalificējošā pazīme, lai par to noteiktu brīvības atņemšanas sodu līdz 5 gadiem. Ievērojot minēto, ar Likumprojektu ir paredzēts izdarīt šādus grozījumus KL:  1. Direktīvas 4. panta "Nodarījumi, kas saistīti ar materiālu bezskaidras naudas maksāšanas līdzekļu krāpniecisku izmantošanu" c) punkts nosaka, ka dalībvalstis veic pasākumus, kas vajadzīgi, lai nodrošinātu, ka turpmāk minētās darbības, ja tās izdara tīši, ir sodāmas kā noziedzīgs nodarījums - nozagta vai citādi nelikumīgi piesavināta, vai viltota vai falsificēta materiāla bezskaidras naudas maksāšanas līdzekļa valdījums krāpnieciskas izmantošanas nolūkā.  Par šādām darbībām kriminālatbildība ir paredzēta KL 193. panta otrajā daļā, proti, par sveša finanšu instrumenta vai maksāšanas līdzekļa nolaupīšanu, iznīcināšanu, bojāšanu vai nelikumīgu izmantošanu. Savukārt KL 193. panta trešajā daļā paredzēta kriminālatbildība par finanšu instrumenta vai maksāšanas līdzekļa viltošanu, kā arī par šāda viltojuma izplatīšanu vai izmantošanu, ja nav šā likuma [192. pantā](https://likumi.lv/ta/id/88966#p192) paredzētā nozieguma pazīmju.  KL 193. pantā ir paredzētas tādas darbības kā *nolaupīšana*, *iznīcināšana*, *bojāšana*, *nelikumīga izmantošana*, *viltošana*, *izplatīšana* un *izmantošana*.  KL komentārosnorādīts, ka sveša maksāšanas līdzekļa *nolaupīšana* var izpausties kā tīša darbība, kas raksturojas kā *zādzība*, *laupīšana*, *krāpšana* vai *piesavināšanās*[[1]](#footnote-1), kas atbilst Direktīvas 4. panta c) punktā paredzētajai darbībai – *zādzība* un *piesavināšanās*.  Darba grupa secināja, ka KL 193. pants neaptver Direktīvas 4. panta c) punktā paredzēto darbību – *valdījums*. Šāda darbība atbilst KL jau šobrīd lietotajam terminam "*glabāšana*".  Ievērojot minēto, **Likumprojekts paredz KL 193. panta otrās un trešās daļas dispozīcijā ietvert darbību –**  ***glabāšana***.  Vienlaikus Direktīvas 4. panta d) punkts nosaka, ka dalībvalstis veic pasākumus, kas vajadzīgi, lai nodrošinātu, ka turpmāk minētās darbības, ja tās izdara tīši, ir sodāmas kā noziedzīgs nodarījums - nozagta, viltota vai falsificēta materiāla bezskaidras naudas maksāšanas līdzekļa iegāde sev vai citai personai, tostarp tā saņemšana, piesavināšanās, pirkšana, pārvešana, importēšana, eksportēšana, pārdošana, transportēšana vai izplatīšana krāpnieciskas izmantošanas nolūkā.    Darba grupa secināja, ka Direktīvas 4. panta d) punktā paredzētā darbība – *piesavināšanās* tiek aptverta ar KL 193. pantā paredzēto darbību – *nolaupīšana*.  Vienlaikus darba grupa secināja, ka KL 193. pants neaptver tādas Direktīvas 4. panta d) punktā paredzētās darbības kā *iegādāšanās*, *saņemšana*, *pirkšana*, *pārvešana*, *importēšana*, *eksportēšana*, *pārdošana*, *transportēšana*. Bet darbība – *izplatīšana* ir paredzēta tikai KL 193. panta trešajā daļā.  Darba grupa secināja, ka tādas Direktīvas 4. panta d) punktā paredzētās darbības kā *iegādāšanās*, *saņemšana* un *pirkšana* atbilst KL lietotajam terminam "*iegūšana*". Savukārt tādas darbības kā *pārvešana* un *transportēšana* atbilst KL lietotajam terminam "*pārvietošana*". Visbeidzot tādas darbības kā *importēšana*, *eksportēšana* un *pārdošana* atbilst KL lietotajam terminam "*izplatīšana*".  Ievērojot minēto, **Likumprojekts paredz KL 193. panta otrās daļas dispozīcijā ietvert darbību –** ***iegūšana*, *pārvietošana* un *izplatīšana***.  Savukārt **KL 193. panta trešās daļas dispozīcijā Likumprojekts paredz ietvert darbību – *iegūšana* un *pārvietošana***.  2. Direktīvas 7. pants "Nodarījumu izdarīšanas rīki" noteic, ka dalībvalstis veic pasākumus, kas vajadzīgi, lai nodrošinātu, ka ierīces vai instrumenta, datorizētu datu vai jebkādu citu līdzekļu, kas galvenokārt izstrādāti vai speciāli pielāgoti nolūkā izdarīt kādu no 4. panta a) un b) punktā, 5. panta a) un b) punktā vai 6. pantā minētajiem nodarījumiem, izgatavošana, iegāde sev vai citai personai, tostarp to importēšana, eksportēšana, pārdošana, transportēšana vai izplatīšana, vai to pieejamības nodrošināšana ir sodāma kā noziedzīgs nodarījums vismaz tad, ja minētās darbības ir veiktas nolūkā izmantot minētos līdzekļus.  Par šādām darbībām kriminālatbildība ir paredzēta KL 193.1 panta pirmajā daļā, proti, par tādu datu iegūšanu vai izplatīšanu, kas dod iespēju nelikumīgi izmantot finanšu instrumentu vai maksāšanas līdzekli. Savukārt KL 193.1 panta otrajā daļā paredzēta kriminālatbildība par tādu datu izmantošanu, kas dod iespēju nelikumīgi izmantot finanšu instrumentu vai maksāšanas līdzekli, vai par programmatūras vai iekārtas izgatavošanu vai pielāgošanu šā likuma [193. pantā](http://likumi.lv/ta/id/88966#p193) paredzēto noziegumu izdarīšanai, kā arī par šādas programmatūras vai iekārtas iegūšanu, glabāšanu vai izplatīšanu tādā pašā nolūkā.  KL 193.1 pantā ir paredzētas tādas darbības kā *iegūšana*, *izgatavošana*, *izplatīšana*, *izmantošana*, *pielāgošana* un *glabāšana*.  Darba grupa secināja, ka Direktīvas 7. pantā paredzētās darbībās – *importēšana*, *eksportēšana*, *pārdošana* un *pieejamības nodrošināšana* tiek aptvertas ar KL 193.1 pantā lietoto terminu "*izplatīšana*".  Vienlaikus darba grupa secināja, ka KL 193.1 pants neaptver Direktīvas 7. pantā paredzēto darbību – *transportēšana*. Šāda darbība atbilst KL jau šobrīd lietotajam terminam "*pārvietošana*".  Ievērojot minēto, **Likumprojekts paredz KL 193.1 panta pirmās un otrās daļas dispozīcijā ietvert darbību – *pārvietošana***.  Tāpat Direktīvas 7. pantā paredzētās darbības tiek aptvertas ar KL 244. panta pirmo daļu, kurā paredzēta kriminālatbildība par tāda rīka (ierīces, datorprogrammas, datorparoles, pieejas koda vai līdzīgu datu) neatļautu izgatavošanu, pielāgošanu izmantošanai, realizēšanu, izplatīšanu vai glabāšanu, kurš paredzēts automatizētas datu apstrādes sistēmas resursu ietekmēšanai vai ar kura palīdzību var piekļūt automatizētas datu apstrādes sistēmai vai tās daļai nolūkā izdarīt noziedzīgu nodarījumu.  KL 244. panta pirmajā daļā ir paredzētas tādas darbības kā *izgatavošana*, *pielāgošana izmantošanai*, *realizēšana*, *izplatīšana* un *glabāšana*.  Darba grupa secināja, ka Direktīvas 7. pantā paredzētās darbībās – *importēšana*, *eksportēšana*, *pārdošana* un *pieejamības nodrošināšana* tiek aptvertas ar KL 244. panta pirmajā daļā lietoto terminu "*izplatīšana*".  Vienlaikus darba grupa secināja, ka KL 244. panta pirmā daļa neaptver Direktīvas 7. pantā paredzēto darbību – *iegāde*. Šāda darbība atbilst KL jau šobrīd lietotajam terminam "*iegūšana*". Tāpat KL 244. panta pirmā daļa neaptver Direktīvas 7. pantā paredzēto darbību – *transportēšana*. Šāda darbība atbilst KL jau šobrīd lietotajam terminam "*pārvietošana*".  Ievērojot minēto, **Likumprojekts paredz KL 244. panta pirmās daļas dispozīcijā ietvert darbības - *iegūšana* un *pārvietošana***.  3. Direktīvas 9. panta "Sodi fiziskām personām" 6. punkts nosaka, ka dalībvalstis veic pasākumus, kas vajadzīgi, lai nodrošinātu, ka par 3.–6. pantā minētajiem nodarījumiem piemērojamais maksimālais sods ir brīvības atņemšana uz vismaz pieciem gadiem, ja tie ir izdarīti, darbojoties noziedzīgā organizācijā, kā definēts Pamatlēmumā 2008/841/TI, bet neatkarīgi no tajā paredzētā soda. KL par visiem noziedzīgajiem nodarījumiem paredzēta brīvības atņemšana, kā arī brīvības atņemšanai alternatīvi sodu veidi.  Darba grupa secināja, ka KL 177.1 panta "Krāpšana automatizētā datu apstrādes sistēmā" trešajā daļā, 193. panta "Nelikumīgas darbības ar finanšu instrumentiem un maksāšanas līdzekļiem" ceturtajā daļā, 193.1 panta "Datu, programmatūras un iekārtu iegūšana, izgatavošana, izplatīšana, izmantošana un glabāšana nelikumīgām darbībām ar finanšu instrumentiem un maksāšanas līdzekļiem" trešajā daļā un 243. panta "Automatizētas datu apstrādes sistēmas darbības traucēšana un nelikumīga rīcība ar šajā sistēmā iekļauto informāciju" piektajā daļā ir ietverta organizētas grupas kvalificējošā pazīme, paredzot par to brīvības atņemšanu, kas ilgāka par 5 gadiem.  Vienlaikus darba grupa secināja, ka KL 241. pantā "Patvaļīga piekļūšana automatizētai datu apstrādes sistēmai" un 244. pantā "Nelikumīgas darbības ar automatizētas datu apstrādes sistēmas resursu ietekmēšanas ierīcēm" nav ietverta organizētas grupas kvalificējošā pazīme, kas neatbilst Direktīvas 9. panta "Sodi fiziskām personām" 6. punktā noteiktajam.  Ievērojot minēto, **Likumprojekts paredz papildināt KL 241. panta trešo daļu un 244. panta otro daļu ar kvalificējošu pazīmi - *organizēta grupa*, tādējādi paredzot par to brīvības atņemšanas sodu līdz 5 gadiem**.  4. Direktīvas 20. panta "Transponēšana" 1. punktā noteikts, kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.  Ievērojot minēto, **Likumprojekts paredz papildināt KL ar informatīvo atsauci uz Direktīvu**. | |
| 3. | Projekta izstrādē iesaistītās institūcijas un publiskas personas kapitālsabiedrības | | | Likumprojektu izstrādāja Tieslietu ministrija. Likumprojekts izskatīts un atbalstīts darba grupā. Tajā piedalās pārstāvji no Iekšlietu ministrijas, Augstākās tiesas, Ģenerālprokuratūras, Valsts policijas, Rīgas apgabaltiesas, Kurzemes apgabaltiesas, Zemgales apgabaltiesas, Rīgas pilsētas Vidzemes priekšpilsētas tiesas, Rīgas pilsētas Latgales priekšpilsētas tiesas, Latvijas Universitātes, Saeimas Juridiskā biroja, Korupcijas novēršanas un apkarošanas biroja un Latvijas Zvērinātu advokātu padomes, kā arī pieaicinātie pārstāvji no Finanšu ministrijas, Valsts ieņēmu dienesta, Latvijas Zvērinātu tiesu izpildītāju padomes un Valsts probācijas dienesta. | |
| 4. | Cita informācija | | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Ar Likumprojektu preventīvi tiks aizsargāta indivīda un sabiedrības drošība no noziedzīgiem nodarījumiem, savukārt noziedzīga nodarījuma izdarītājs tiks saukts pie kriminālatbildības atbilstoši noziedzīgā nodarījuma kaitīgumam. | | |
| 2. | Tiesiskā regulējuma ietekme uz tautsaimniecību un administratīvo slogu | | Ar Likumprojektu tiks pastiprināta Latvija Republikas aizsardzība pret noziedzīgiem nodarījumiem, kas saistīti ar bezskaidras naudas maksāšanas līdzekļu krāpšanu un viltošanu. | | |
| 3. | Administratīvo izmaksu monetārs novērtējums | | Likumprojekts šo jomu neskar. | | |
| 4. | Atbilstības izmaksu monetārs novērtējums | | Likumprojekts šo jomu neskar. | | |
| 5. | Cita informācija | | Nav. | | |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Likumprojekts šo jomu neskar. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| |  |  |  | | --- | --- | --- | | 1. | Nepieciešamie saistītie tiesību aktu projekti | Vienlaikus ar šo Likumprojektu tiek virzīts Ministru kabineta rīkojuma projekts "Par Eiropas Parlamenta un Padomes 2019. gada 17. aprīļa direktīvā (ES) 2019/713 par krāpšanas un viltošanas apkarošanu attiecībā uz bezskaidras naudas maksāšanas līdzekļiem un ar ko aizstāj Padomes Pamatlēmumu 2001/413/TI paredzētā kontaktpunkta noteikšanu". | | 2. | Atbildīgā institūcija | Tieslietu ministrija. | | 3. | Cita informācija | Nav. | | | | | | |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Saskaņā ar Direktīvas 20. panta 1. punktu ieviešanas termiņš ir **2021. gada 31. maijs**. | | 2. | Citas starptautiskās saistības | Nav. | | 3. | Cita informācija | Nav. | | | | | | |
| |  |  |  |  |  | | --- | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | | Attiecīgā ES tiesību akta datums, numurs un nosaukums | Eiropas Parlamenta un Padomes 2019. gada 17. aprīļa direktīva (ES) 2019/713 par krāpšanas un viltošanas apkarošanu attiecībā uz bezskaidras naudas maksāšanas līdzekļiem un ar ko aizstāj Padomes Pamatlēmumu 2001/413/TI | | | | | A | B | C | | D | | Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | 1. pants. | Rīcība nav nepieciešama. |  | |  | | 2. panta a) un b) punkts | Kredītiestāžu likuma 1. panta 38. punkts. | Pārņemts pilnībā. | | Neparedz stingrākas prasības. | | 2. panta c) punkts. | Maksājumu pakalpojumu un elektroniskās naudas likuma 1. panta 2.2 punkts. | Pārņemts pilnībā. | | Neparedz stingrākas prasības. | | 2. panta d) punkts. | Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1. panta 2.2 punkts. | Pārņemts pilnībā. | | Neparedz stingrākas prasības. | | 2. panta e) un f) punkts. | Automatizēta datu apstrādes sistēma nav speciāli definēta nevienā normatīvajā tiesību aktā.  Jēdziens "automatizēta datu apstrādes sistēma" tika ietverts KL ar 2005. gada 28. aprīļa grozījumiem. Pētot minētās redakcijas grozījumu anotāciju, var secināt, ka likumdevējs pantus ir grozījis, lai izpildītu Konvencijā par kibernoziegumiem[[2]](#footnote-2) (turpmāk – Konvencija) iekļautās prasības.  Konvencijas 1. panta a) punktā ir skaidrots jēdziens **datorsistēma** – jebkura ierīce vai savstarpēji savienotu vai saistītu ierīču grupa, no kuras viena vai vairākas ierīces saskaņā ar programmu veic automātisku datu apstrādi. Konvencijā nav tieši lietots jēdziens "automatizēta datu apstrādes sistēma", taču, pētot datorsistēmas definīciju, ir redzams, ka tā ir sistēma, ar kuras palīdzību tiek veikts automātisks datu apstrādes process. Tā kā likumdevēja mērķis, grozot KL 177.1, 241., 243. un 244. pantu, bija saskaņot Latvijas regulējumu ar Konvencijas regulējumu, tad var secināt, ka likumdevējs ar jēdzienu "automatizēta datu apstrādes sistēma" ir domājis tieši to pašu, ko jēdziens "datorsistēma" nozīmē Konvencijā.  Vienlaikus līdz šim nav saņemti iebildumi no Eiropas Komisijas, ka šīs definīcijas nebūtu pārņemtas ar Latvijas normatīvajiem aktiem, ieviešot Eiropas Parlamenta un Padomes 2013. gada 12. augusta direktīvu 2013/40/ES par uzbrukumiem informācijas sistēmām, un ar kuru aizstāj Padomes Pamatlēmumu 2005/222/TI | Pārņemts pilnībā. | | Neparedz stingrākas prasības. | | 2. panta g) punkts. | KL 70.1 pants. | Pārņemts pilnībā. | | Neparedz stingrākas prasības. | | 3. panta a) punkts. | KL 193. panta otrā daļa. | Pārņemts pilnībā. | | Neparedz stingrākas prasības. | | 3. panta b) punkts. | KL 193. panta trešā daļa. | Pārņemts pilnībā. | | Neparedz stingrākas prasības. | | 4. panta a) punkts. | KL 193. panta otrā daļa. | Pārņemts pilnībā. | | Neparedz stingrākas prasības. | | 4. panta b) punkts. | KL 193. panta trešā daļa. | Pārņemts pilnībā. | | Neparedz stingrākas prasības. | | 4. panta c) un d) punkts. | KL 193. pants un Likumprojekta 1. pants. | Pārņemts pilnībā. | | KL 193. pantā nelikumīgi iegūta vai viltota maksāšanas līdzekļa iegūšana, glabāšana, pārvietošana un izplatīšana netiek sašaurināta ar krāpnieciskas izmantošanas nolūku, kā to paredz Direktīvas 4. panta c) un d) punkts. Vēršam uzmanību uz to, ka nelikumīgi iegūta vai viltota maksāšanas līdzekļa iegūšana, glabāšana, pārvietošana vai izplatīšana pati par sevi, neatkarīgi no nolūka, ir kaitīga un krimināli sodāma darbība, kā arī praksē šāda nolūka ietveršana KL 193. panta dispozīcijā apgrūtinātu noziedzīgā nodarījuma pierādīšanu. Vienlaikus Direktīvas 18. apsvērums nosaka, ka tā kā Direktīvā ir paredzēti minimālie noteikumi, dalībvalstis var brīvi pieņemt vai paturēt spēkā stingrākas krimināltiesību normas attiecībā uz krāpšanu un viltošanu attiecībā uz bezskaidras naudas maksāšanas līdzekļiem, tostarp plašāku definīciju nodarījumiem. | | 5. panta a) punkts. | KL 193. panta otrā daļa. | Pārņemts pilnībā. | | Neparedz stingrākas prasības. | | 5. pants b) punkts. | KL 193. panta trešā daļa. | Pārņemts pilnībā. | | Neparedz stingrākas prasības. | | 5) pants c) un d) punkts. | KL 193. pants un Likumprojekta 1. pants. | Pārņemts pilnībā. | | KL 193. pantā nelikumīgi iegūta vai viltota maksāšanas līdzekļa iegūšana, glabāšana, pārvietošana un izplatīšana netiek sašaurināta ar krāpnieciskas izmantošanas nolūku, kā to paredz Direktīvas 5. panta c) un d) punkts. Vēršam uzmanību uz to, ka nelikumīgi iegūta vai viltota maksāšanas līdzekļa iegūšana, glabāšana, pārvietošana vai izplatīšana pati par sevi, neatkarīgi no nolūka, ir kaitīga un krimināli sodāma darbība, kā arī praksē šāda nolūka ietveršana KL 193. panta dispozīcijā apgrūtinātu noziedzīgā nodarījuma pierādīšanu. Vienlaikus Direktīvas 18. apsvērums nosaka, ka tā kā Direktīvā ir paredzēti minimālie noteikumi, dalībvalstis var brīvi pieņemt vai paturēt spēkā stingrākas krimināltiesību normas attiecībā uz krāpšanu un viltošanu attiecībā uz bezskaidras naudas maksāšanas līdzekļiem, tostarp plašāku definīciju nodarījumiem. | | 6. pants. | KL 177.1 panta pirmā daļa, 241. panta pirmā un otrā daļa, 243. panta pirmā, otrā un trešā daļa. | Pārņemts pilnībā. | | Neparedz stingrākas prasības. | | 7. pants. | KL 193.1 panta pirmā un otrā daļa, 244. panta pirmā daļa, Likumprojekta 2. un 4. pants. | Pārņemts pilnībā. | | Neparedz stingrākas prasības. | | 8. panta 1. punkts | KL 20. pants. | Pārņemts pilnībā. | | Neparedz stingrākas prasības. | | 8. panta 2. punkts | KL 15. pants. | Pārņemts pilnībā. | | Neparedz stingrākas prasības. | | 9. panta 1. punkts | KL 177.1, 193., 193.1, 241., 243. un 244. pants. | Pārņemts pilnībā. | | Neparedz stingrākas prasības. | | 9. panta 2. punkts. | KL 193. pants. | Pārņemts pilnībā. | | Neparedz stingrākas prasības. | | 9. panta 3. punkts. | KL 193. pants. | Pārņemts pilnībā. | | Neparedz stingrākas prasības. | | 9. panta 4. punkts. | KL 177.1, 241. un 243. pants. | Pārņemts pilnībā. | | Neparedz stingrākas prasības. | | 9. panta 5. punkts. | KL 193.1 un 244. pants. | Pārņemts pilnībā. | | Neparedz stingrākas prasības. | | 9. panta 6. punkts. | KL 177.1 panta trešā daļa, 193. panta ceturtā daļa, 193.1 panta trešā daļa, 241. panta trešā daļa, 243. panta piektā daļa, 244. panta otrā daļa, Likumprojekta 3. un 4. pants. | Pārņemts pilnībā. | | Neparedz stingrākas prasības. | | 10. panta 1. un 2. punkts. | KL 70.1 pants. | Pārņemts pilnībā. | | Neparedz stingrākas prasības. | | 10. panta 3. punkts. | KL 12. pants. | Pārņemts pilnībā. | | Neparedz stingrākas prasības. | | 11. pants. | KL 70.2 pants. | Pārņemts pilnībā. | | Neparedz stingrākas prasības. | | 12. panta 1., 2. un 3. punkts. | KL 2., 3. un 4. pants. | Pārņemts pilnībā.  Īpaši jāinformē Eiropas Komisija par Direktīvas 12. panta 3. punktā paredzēto jurisdikcijas pamatu piemērošanu Latvijā, kas atbilst KL 4. panta pirmajā, 1.1, trešajā un ceturtajā daļā paredzētajiem jurisdikcijas pamatiem. | | Neparedz stingrākas prasības. | | 13. panta 1. punkts. | KL 7. pants, KPL 9. nodaļa "Pierādīšana un pierādījumi", 10. nodaļa "Izmeklēšanas darbības", 11. nodaļa "Speciālās izmeklēšanas darbības". | Pārņemts pilnībā. | | Neparedz stingrākas prasības. | | 13. panta 2. punkts. | KPL 188., 189. un 190. pants. | Pārņemts pilnībā. | | Neparedz stingrākas prasības. | | 14. panta 1. un 2. punkts | Ar Ministru kabineta rīkojuma projektu "Par Eiropas Parlamenta un Padomes 2019. gada 17. aprīļa direktīvā (ES) 2019/713 par krāpšanas un viltošanas apkarošanu attiecībā uz bezskaidras naudas maksāšanas līdzekļiem un ar ko aizstāj Padomes Pamatlēmumu 2001/413/TI paredzētā kontaktpunkta noteikšanu" paredzēts Valsts policiju noteikt par kontaktpunktu Direktīvas 14. pantā paredzētās informācijas apmaiņai, t.i., attiecībā uz Direktīvas 3.–8. pantā minētajiem nodarījumiem, kas tiek aptverti ar KL 177.1, 193., 193.1, 241., 243. un 244. pantu | Pārņemts pilnībā.  Īpaši jāinformē Eiropas Komisija, Eiropols un Eurojust par dalībvalstī noteikto kontaktpunktu. | | Neparedz stingrākas prasības. | | 15. panta 1. un 2. punkts. | KL 315. pants, KPL 369. pants, Kredītiestāžu likuma 63. pants. | Pārņemts pilnībā. | | Neparedz stingrākas prasības. | | 16. panta 1., 2. un 3. punkts. | KPL 97.1, 98., 99., 100. un 101. pants.  Saskaņā ar Ministru kabineta 2005. gada 15. novembra noteikumu Nr. 869 "Juridiskās palīdzības administrācijas nolikums" 3.5. apakšpunktu Juridiskās palīdzības administrācija atbilstoši kompetencei nodrošina tālruņa 116006 "Palīdzības dienests noziegumu upuriem" darbību, slēdzot deleģēšanas līgumu ar biedrību "Skalbes". Uzdevuma izpildē biedrība "Skalbes" ir Juridiskās palīdzības administrācijas funkcionālā pārraudzībā.  Juridiskās palīdzības administrācija saskaņā ar Valsts pārvaldes iekārtas likuma 40. panta otro daļu un 41. panta pirmo daļu, Ministru kabineta 2005. gada 15. novembra noteikumu Nr. 869 "Juridiskās palīdzības administrācijas nolikums" 2.2. un 3.5. apakšpunktu ir noslēgusi deleģēšanas līgumu Nr. 2-18.20/10 "Par informatīva atbalsta noziedzīgos nodarījumos cietušajiem nodrošināšanu" ar biedrību "Skalbes" par informatīva atbalsta nodrošināšanu noziedzīgos nodarījumos cietušajiem.  Biedrība "Skalbes", izpildot valsts pārvaldes uzdevumu, nodrošina bezmaksas konsultācijas pa tālruni 116006 katru dienu no plkst. 12.00 līdz plkst. 22.00, sniedzot:   * emocionālo un psiholoģisko atbalstu noziedzīgos nodarījumos cietušajiem, * informāciju par cietušo procesuālajām tiesībām (piemēram, par tiesībām kriminālprocesā, tiesībām uz kaitējuma atlīdzinājumu, valsts kompensāciju u.c.), * informāciju par iespējamiem pakalpojumiem noziedzīgos nodarījumos cietušajiem, * un izvietojot informāciju par cietušo tiesībām un atbalsta pakalpojumiem interneta vietnē [www.cietusajiem.lv](http://www.cietusajiem.lv).   Biedrība "Skalbes" ir cietušo atbalsta dienests Direktīvas izpratnē. Tā ir organizācija, kas sniedz profesionālu palīdzību, atbalstu un informāciju cilvēkiem, kuri nonākuši krīzes situācijā. Šobrīd biedrībā "Skalbes" strādā jau vairāk kā 50 darbinieki, nodrošinot diennakts Krīzes tālruņa darbu un piedāvājot individuālās psihologa un psihoterapeita konsultācijas pieaugušajiem un bērniem atbilstoši to individuālajām vajadzībām. Tā ir vieta, kur krīzes brīdī rast atbalstu un sapratni, gūt jaunas prasmes, kā risināt problēmsituācijas, padziļināti izzināt savu dzīvi un problēmu izcelsmi, sakārtot domas, emocijas, un pieņemt sev nozīmīgus lēmumus. Atbalsts noziegumos cietušajiem tiek nodrošināts caur uzticības tālruņa 116006 darbību. | Pārņemts pilnībā. | | Neparedz stingrākas prasības. | | 17. pants | Finanšu un kapitāla tirgus komisijas (turpmāk – FKTK) tīmekļvietne <http://www.klientuskola.lv/lv/> ir kā preventīvs izglītības rīks par dažādiem finanšu jautājumiem, tajā skaitā drošības un krāpniecības jautājumiem. Vietnē ir pieejama arī informācija par skaidras naudas jautājumiem.    Informācija par jauniem finanšu krāpnieku uzbrukumiem operatīvi tiek publicēta [FKTK Klientu skolas](https://www.facebook.com/Klientuskola/) *Facebook* vietnē. Tajā tiek ievietoti arī drošības padomi, kas tiek mērķtiecīgi reklamēti atbilstošās auditorijās.    FKTK pārvalda arī vietni <http://www.finansupratiba.lv/>, kurā tiek publicēti aktuālie finanšu pratības projekti arī par finanšu drošības tēmām. Publicētas tiek arī privātā sektora un nevalstisko organizāciju iniciatīvas saistībā ar finanšu drošību.    FKTK regulāri izvieto brīdinājumus tās tīmekļvietnē [www.fktk.lv](http://www.fktk.lv) par konstatētajiem konkrētiem krāpnieciskiem vai Latvijā nelicencētu pakalpojumu sniedzēju gadījumiem, minot to nosaukumus.    Papildus augstāk minētajām ir bijušas dažādas līdzīga satura kampaņas arī sadarbībā ar Valsts policiju un Patērētāju tiesību aizsardzības centru.  <https://www.ptac.gov.lv/lv/news/ptac-bridina-neuzkerties-uz-aicinajumiem-gut-vieglu-pelnu-veicot-dazadus-ieguldijumus-vai>    <https://jauns.lv/raksts/zinas/387872-ar-realiem-piemeriem-bridina-neuzkerties-uz-aicinajumiem-gut-vieglu-pelnu>    <https://www.la.lv/policija-bridina-par-krapniekiem-viltus-finansu-specialistiem>    <https://www.apollo.lv/6915756/policija-atkartoti-bridina-par-finansu-specialistiem-kas-censas-apkrapt-cilvekus>    Vienlaikus ir bijušas šādas preventīvās brīdināšanas kampaņas FKTK tīmeklī, kā arī tās tiek pārpublicētas dažādos interneta portālos:    27.10.2020.  <https://jauns.lv/raksts/zinas/411013-ieteikumi-ka-no-finansu-krapniekiem-pasargat-savus-milos-seniorus>    20.08.2020.  <https://www.fktk.lv/klientu-aizsardziba/bridinam-par-fktk-varda-veiktiem-krapnieku-zvaniem/>  19.10.2020.  <https://www.fktk.lv/klientu-aizsardziba/fktk-bridina-iegulditajus-par-iespejamu-krapsanu-darijumos-ar-kriptovalutam/>    08.07.2020.  <https://www.fktk.lv/klientu-aizsardziba/bridina-par-krapniekiem-kas-censas-izvilinat-datus/>  17.04.2020.  <https://www.fktk.lv/klientu-aizsardziba/fktk-bridina-par-riskantiem-ieguldijumu-pakalpojumiem-kurus-piedava-maldinosas-timekla-vietnes-vai-pa-talruni-2/>    04.07.2019.  <https://www.fktk.lv/klientu-aizsardziba/fktk-bridina-par-riskantiem-ieguldijumu-pakalpojumiem-kurus-piedava-maldinosas-timekla-vietnes-vai-pa-talruni/>    24.04.2019.  <https://www.fktk.lv/klientu-aizsardziba/fktk-bridina-par-riskantiem-ieguldijumu-pakalpojumiem-kurus-piedava-pa-talruni-pievienota-ari-informacija-krievu-valoda/>    26.07.2018.  <https://www.fktk.lv/klientu-aizsardziba/bridina-uznemumu-akciju-ipasniekus-par-iespejamu-akciju-izkrapsanu/>    05.09.2014.  <https://www.fktk.lv/klientu-aizsardziba/fktk-bridina-uznemumu-akciju-ipasniekus-par-iespejamu-krapsanas-meginajumu/>    29.03.2012.  <https://www.fktk.lv/klientu-aizsardziba/kas-jazina-par-finansu-piramidam/>    12.12.2011.  <https://www.fktk.lv/klientu-aizsardziba/par-eiropas-vertspapiru-un-tirgu-iestades-bridinajumu-iegulditajiem/>    2017. gadā Finanšu ministrija uzsāka īstenot plašu informatīvo kampaņu jeb pretkrāpšanas kustību "Atkrāpies", lai kopīgi cīnītos pret ēnu ekonomiku, korupciju un citām negodprātīgām darbībām, kas ietekmē valsts budžetu un kopējo sabiedrības labklājību. Kustības ilgtermiņa uzdevums ir panākt iedzīvotāju nulles toleranci pret jebkāda veida krāpšanos. | Pārņemts pilnībā. | | Neparedz stingrākas prasības. | | 18. panta 1. punkts. | Rīcība nav nepieciešama. |  | |  | | 18. panta 2. un 3. punkts. | Prasības par statistikas datu apkopošanu tiek nodrošinātas ar Sodu reģistra likumā, Ministru kabineta 2010. gada 14. septembra noteikumos Nr. 850 "Kriminālprocesa informācijas sistēmas noteikumi" un Ministru kabineta 2016. gada 20. septembra noteikumos Nr. 618 "Tiesu informatīvās sistēmas noteikumi" paredzēto tiesisko regulējumu. |  | |  | | 19. pants. | Rīcība nav nepieciešama. |  | |  | | 20. pants 1. un 2. punkts. | Likumprojekta 5. pants. | Pārņemts pilnībā. | | Neparedz stingrākas prasības. | | 21. pants 1., 2. un 3. punkts. | Rīcība nav nepieciešama. |  | |  | | 22. pants. | Rīcība nav nepieciešama. |  | |  | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 12. panta 3. punkts nosaka, ka dalībvalsts informē Eiropas Komisiju, ja tā pieņem lēmumu noteikt jurisdikciju attiecībā uz kādu no 3.–8. pantā minētajiem nodarījumiem, kas izdarīts ārpus tās teritorijas, tostarp, ja:   |  |  | | --- | --- | | a) | likumpārkāpēja pastāvīgā dzīvesvieta ir tās teritorijā; |  |  |  | | --- | --- | | b) | nodarījums ir izdarīts tādas juridiskas personas labā, kas veic uzņēmējdarbību tās teritorijā; |  |  |  | | --- | --- | | c) | nodarījums ir izdarīts pret tās valstspiederīgo vai personu, kura ir pastāvīgais iedzīvotājs tās teritorijā. | |  |  |   Direktīvas 12. panta 3. punktā paredzētie jurisdikcijas pamati jau pašreiz atbilst KL 4. pantā pirmajā, 1.1, trešajā un ceturtajā daļā paredzētajiem jurisdikcijas pamatiem. Ievērojot minēto, par to īpaši būs jāinformē Eiropas Komisija. | | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. | | | | | Cita informācija | Nav. | | | | | **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms. | | | | | A | B | | C | | | Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | | | Nav attiecināms. | Nav attiecināms. | | Nav attiecināms. | | | Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. | | | | | Cita informācija | Nav. | | | | | | | | | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | | Lai informētu sabiedrību par Likumprojektu un dotu iespēju izteikt viedokli, Likumprojekts līdz ar paziņojumu par sabiedrības līdzdalību saskaņā ar Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā'' tika ievietots Tieslietu ministrijas tīmekļvietnē no 2020. gada 7. decembra līdz 23. decembrim, kā arī paziņojums par līdzdalības procesu tika iesniegts Valsts kancelejā publicēšanai tās tīmekļvietnē. |
| 2. | | Sabiedrības līdzdalība projekta izstrādē | | | Likumprojekts ir izskatīts un saskaņots darba grupā, kurā cita starp piedalījās arī Latvijas Universitātes pārstāvji.  Sabiedrības pārstāvjiem bija iespēja sniegt rakstveida viedokli par 2020. gada 7. decembrī Tieslietu ministrijas tīmekļvietnē <https://www.tm.gov.lv/lv/pazinojums-par-lidzdalibas-iespejam-likumprojekta-grozijumi-kriminallikuma-un-par-eiropas-parlamenta-un-padomes-es-2019713> ievietoto Likumprojektu atbilstoši Ministru kabineta 2009. gada 25. augusta noteikumu Nr. 970 ''Sabiedrības līdzdalības kārtība attīstības plānošanas procesā'' 7.4.1apakšpunktam. |
| 3. | | Sabiedrības līdzdalības rezultāti | | | Iebildumi un priekšlikumi par Likumprojektu saņemti netika. |
| 4. | | Cita informācija | | | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kriminālprocesa virzītāji – pirmstiesas izmeklēšanas iestādes, prokuratūra, tiesa. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes funkcijām un institucionālu struktūru. |
| 3. | Cita informācija | Nav. |

Ministru prezidenta biedrs,

tieslietu ministrs J. Bordāns

Zemzars 67036943

[*Uldis.Zemzars@tm.gov.lv*](mailto:Uldis.Zemzars@tm.gov.lv)

Lange 6703693

[*rondija.lange@tm.gov.lv*](mailto:rondija.lange@tm.gov.lv)

v\_sk = 4168

1. Krimināllikuma komentāri. Trešā daļa (XVIII–XXV nodaļa) 102.lp. [↑](#footnote-ref-1)
2. KONVENCIJA PAR KIBERNOZIEGUMIEM. Publicēts oficiālajā laikrakstā "Latvijas Vēstnesis", 26.10.2006., Nr. 171 Pieejama: https://www.vestnesis.lv/ta/id/211972 [↑](#footnote-ref-2)